b'\n_START_ARTICLE_\n21. velja\xc4\x8de u Domovinskom ratu\n_START_PARAGRAPH_\nDomovinski rat po nadnevcima: 21. velja\xc4\x8de u Domovinskom ratu._NEWLINE_1990._NEWLINE__NEWLINE_- Na Kosovu uveden policijski sat._NEWLINE_1991._NEWLINE__NEWLINE_- Sabor Republike Hrvatske odlu\xc4\x8dio da se na teritoriju Republike Hrvatske ne mo\xc5\xbee primijeniti niti jedan zakon, propis ili akt, kao ni jedna odredba saveznog Ustava ako bi to naru\xc5\xa1avalo njezin suverenitet i teritorijalnu cjelovitost._NEWLINE__NEWLINE_- Predsjednik Republike Hrvatske i Sabor ovla\xc5\xa1teni da bez njihove suglasnosti savezni organi ne mogu u Hrvatskoj utvrditi postojanje izvanrednih prilike, izvanrednog stanja ili narediti upotrebu oru\xc5\xbeane sile u miru._NEWLINE_1992._NEWLINE__NEWLINE_- Ruski Generalni konzulat obavijestio Ministarstvo inozemnih poslova Hrvatske da za putovanje na\xc5\xa1ih gra\xc4\x91ana u Rusku Federaciju va\xc5\xbee hrvatske putovnice._NEWLINE__NEWLINE_- Hrvatska vlada zahtijeva od svih me\xc4\x91unarodnih subjekata puno po\xc5\xa1tovanje mi\xc5\xa1ljenja arbitra\xc5\xbene komisije Mirovne konferencije, prema kojem se granice Republike Hrvatske smatraju dr\xc5\xbeavnim granicama, prema me\xc4\x91unarodnom javnom pravu._NEWLINE__NEWLINE_- Javno tu\xc5\xbeiteljstvo Osijek podnijelo zahtjev za provo\xc4\x91enje istrage protiv 60 osoba koje su sudjelovale u ratu protiv Hrvatske._NEWLINE__NEWLINE_- U Dubrovniku ubijeno vi\xc5\xa1e od 120 nevinih ljudi, uglavnom civila, jo\xc5\xa1 600 ranjeno, 30 000 ljudi je u progonstvu. Uni\xc5\xa1tena su i mnoga kulturna dobra._NEWLINE__NEWLINE_- Pismo Helsinki Watcha Milo\xc5\xa1evi\xc4\x87u i Ad\xc5\xbei\xc4\x87u: "PRESTANITE UBIJATI HRVATE!"_NEWLINE_1993._NEWLINE__NEWLINE_- U zajedni\xc4\x8dkoj izjavi za tisak u Zagrebu predsjednici Hrvatske i Turske, dr. Tu\xc4\x91man i Ozal, dali punu podr\xc5\xa1ku novoj ameri\xc4\x8dkoj inicijativi za Bosnu i Hercegovinu, te pozvali Hrvate i Muslimane u BiH da prestanu s nesuglasicama i da se uklju\xc4\x8de u zajedni\xc4\x8dke redove protiv srpske agresije._NEWLINE__NEWLINE_- Premda se upotreba oru\xc5\xbeja plavim snagama ve\xc5\xbee uz samoobranu, izme\xc4\x91u redaka Rezolucije 807 mo\xc5\xbee se o\xc4\x8ditati "peace making", rekao u intervjuu za "Ve\xc4\x8dernji list" veleposlanik Republike Hrvatske u UN dr. Mario Nobilo._NEWLINE__NEWLINE_- Me\xc4\x91unarodna Helsin\xc5\xa1ka federacija za ljudska prava (IHF) na godi\xc5\xa1njoj skup\xc5\xa1tini u Ljubljani primila u svoje redove Hrvatski helsin\xc5\xa1ki odbor._NEWLINE_1994._NEWLINE__NEWLINE_- Ameri\xc4\x8dki predsjednik Bill Clinton poru\xc4\x8dio da \xc4\x87e se SAD suprotstaviti svakom kr\xc5\xa1enju primirja u Sarajevu, ali da "zasad zra\xc4\x8dni napadi na srpske polo\xc5\xbeaje oko Sarajeva nisu potrebni"._NEWLINE__NEWLINE_- Na sjednici Komisije za ljudska prava u \xc5\xbdenevi hrvatski veleposlanik dr. Miomir \xc5\xbdu\xc5\xbeul izvijestio prisutne da Hrvatska tra\xc5\xbei 7.600 nestali osoba._NEWLINE__NEWLINE_- Srpska vojska nastavlja sa \xc5\xbeestokim artiljerijskim napadima na Biha\xc4\x87 i Cazin._NEWLINE__NEWLINE_- U Krivom Putu, uz najve\xc4\x87e vojne po\xc4\x8dasti, pokopan pukovnik Hrvatske vojske Damir Tomljanovi\xc4\x87 Gavran, legenda me\xc4\x91u hrvatskim "tigrovima", brane\xc4\x87i domovinu na Velebitu, kod Tulovih greda._NEWLINE__NEWLINE_- Specijalni izaslanik predsjednika Clintona Charles Redman na konferenciji za novinare u Zagrebu, poslije sastanka s dr. Tu\xc4\x91manom i dr. Grani\xc4\x87em, istaknu da je Hrvatska klju\xc4\x8dni partner u pregovorima o Bosni i Hercegovini._NEWLINE__NEWLINE_- O srpskim zlo\xc4\x8dinima nad Hrvatima Vo\xc4\x87ina 1991. godine za beogradski tjednik "Vreme" vrlo uvjerljivo govorili Srbi iz tog sela._NEWLINE_1995._NEWLINE__NEWLINE_- U Zagrebu razgovarali predsjednik Tu\xc4\x91man i potpredsjednik Europske komisije Hans van den Broek o suradnji Hrvatske i EU-a. Poslije razgovora potpredsjednika Vlade i ministra vanjskih poslova, Mate Grani\xc4\x87a i povjerenik Komisije Europske unije Hansa van den Broeka, predstavnika EU-a rekao novinarima da je vrlo va\xc5\xbeno da Srbija prizna Hrvatsku u njezinim me\xc4\x91unarodno priznatim granicama i tripartitni summit za koji je Francuska dala inicijativu._NEWLINE__NEWLINE_- Pobunjeni Srbi nastavljaju svojatati sisa\xc4\x8dko predgra\xc4\x91e Caprag, u kojem su \xc5\xbdeljezara i Rafinerija, te bi napla\xc4\x87ivali poreze i doprinose od Siska, \xc5\xa1to je na hrvatskoj strani izazvalo - smijeh._NEWLINE__NEWLINE_- Stalni narodni sud u Bernu osudio etni\xc4\x8dko \xc4\x8di\xc5\xa1\xc4\x87enje u BiH, ocijeniv\xc5\xa1i posebice da su Muslimani \xc5\xbertve sustavno provedenih ratnih zlo\xc4\x8dina._NEWLINE__NEWLINE_- Milo\xc5\xa1evi\xc4\x87evo odbijanje francuskog plana, koji je u me\xc4\x91uvremenu dobio \xc5\xbeig Europske unije i kontaktne skupine, Pariz smatra Milo\xc5\xa1evi\xc4\x87evim podizanjem cijene kako bi \xc5\xa1to vi\xc5\xa1e dobio od Zapada, a na \xc5\xa1to ga je nagovorio ruski ministar Kozirev u Beogradu._NEWLINE_1996._NEWLINE__NEWLINE_- Izbjeglice iz republike srpske, koji su u Srbiji, trebaju se vratiti na teritorij RS i o\xc4\x8dekujemo da rukovodstvo RS pozove svoj narod natrag, stajali\xc5\xa1te srbijanske vlade.'